การส่งเสริมสุขภาพ ป้องกัน ควบคุมโรคในเด็กอายุ 3 – 5 ปี

|  |  |  |
| --- | --- | --- |
| ตัวชี้วัด | ผลการดำเนินงาน | ร้อยละ |
| 118 | ร้อยละของศูนย์เด็กเล็กระดับดีและดีมาก (ไม่น้อยกว่า 70 ) | 2 | 10.00 |
|  | จำนวนศูนย์เด็กเล็กที่ผ่านมาตรฐานคุณภาพระดับดี และดีมาก | 20 |  |

**1. วิเคราะห์สถานการณ์และสภาพปัญหา**

 จากสภาพสังคมและเศรษฐกิจในปัจจุบันที่เปลี่ยนแปลงไปทำให้ผู้ปกครองส่วนใหญ่ไม่มีเวลาที่จะเลี้ยงดูบุตรหลานด้วยตนเอง จึงนิยมนำบุตรหลานไปฝากเลี้ยงที่ศูนย์เด็กเล็กเพื่อเตรียมความพร้อมก่อนเข้าเรียน ดังนั้นศูนย์เด็กเล็ก/สถานรับเลี้ยงเด็ก จึงมีอิทธิพลต่อการดูแลและปรับเปลี่ยนพฤติกรรมสุขภาพ และส่งเสริมพัฒนาการด้านต่างๆ ของเด็กมากที่สุด การพัฒนาศูนย์เด็กเล็กและครูผู้ดูแลเด็กจึงมีความสำคัญต่อสุขภาพของเด็กวัยนี้มาก การดูแลเด็กปฐมวัยให้มีสุขภาพดี มีการเจริญเติบโตทั้งทางด้านร่างกาย จิตใจ และสติปัญญาที่เหมาะสม จะต้องอาศัยสภาพแวดล้อมของศูนย์เด็กเล็ก/สถานรับเลี้ยงเด็กที่ดี และครูผู้ดูแลเด็กมีความรู้และทักษะในการส่งเสริมสุขภาพเด็ก

**2.การดำเนินงานศูนย์พัฒนาเด็กเล็กอำเภอเมืองภูเก็ต**

 จังหวัดภูเก็ตได้บูรณาการโครงการศูนย์เด็กเล็กน่าอยู่ปลอดโรค เพื่อให้กิจกรรมการดำเนินงานในศูนย์เด็กเล็กของจังหวัดภูเก็ตเป็นไปในทิศทางเดียวกัน ตามเกณฑ์มาตรฐานศูนย์เด็กเล็กน่าอยู่ ของกรมอนามัย และเกณฑ์ศูนย์เด็กเล็กปลอดโรค ของกรมควบคุมโรค โดยมีกิจกรรมการดำเนินงานด้านส่งเสริมสุขภาพ สุขาภิบาลอาหาร อนามัยสิ่งแวดล้อม และเฝ้าระวังป้องกันควบคุมโรคติดต่อ ในปี ๒๕๕๖ สำนักงานสาธารณสุขจังหวัดภูเก็ตร่วมกับสำนักงานส่งเสริมการปกครองส่วนท้องถิ่นจังหวัดภูเก็ต สำนักงานเขตพื้นที่การศึกษาประถมศึกษาภูเก็ต สำนักงานพัฒนาสังคมและความมั่นคงของมนุษย์จังหวัดภูเก็ต และในส่วนของสำนักงานสาธารณสุขจังหวัดภูเก็ตมีการบูรณาการร่วมกันระหว่าง กลุ่มงานส่งเสริมสุขภาพ กลุ่มงานควบคุมโรค กลุ่มงานทันตสุขภาพ และงานออกกำลังกาย ได้ร่วมกันพัฒนาการดำเนินงานตามเกณฑ์มาตรฐานน่าอยู่ปลอดโรคสำหรับเด็กก่อนปฐมวัย/เด็กปฐมวัย โดยใช้มาตรฐานของศูนย์เด็กเล็กน่าอยู่ปลอดโรค และดำเนินงานในศูนย์เด็กเล็ก โรงเรียนระดับอนุบาล สถานรับเลี้ยงเด็ก และสถานสงเคราะห์เด็ก ในจังหวัดภูเก็ต และผลักดันในทุกภาคส่วนที่เกี่ยวข้องร่วมกันดำเนินงาน โดยอำเภอเมืองภูเก็ตมีเด็กก่อนวัยเรียนศึกษาอยู่ในสังกัดต่างๆ รวมทั้งหมด ๘4 แห่ง และได้แต่งตั้งคณะกรรมการพัฒนาศูนย์เด็กเล็ก / โรงเรียนระดับอนุบาล / สถานรับเลี้ยงเด็กน่าอยู่ปลอดโรค จังหวัดภูเก็ต ปี ๒๕๕๖ เพื่อเร่งรัดและขับเคลื่อนการดำเนินงานตามมาตรฐานน่าอยู่ปลอดโรคสำหรับเด็กก่อนปฐมวัย /เด็กปฐมวัย ในศูนย์เด็กเล็ก/โรงเรียนระดับอนุบาล/สถานรับเลี้ยงเด็ก/สถานสงเคราะห์เด็ก ในจังหวัดภูเก็ต และพัฒนาให้ศูนย์เด็กเล็กทุกแห่งของอำเภอเมืองภูเก็ตเข้าเกณฑ์มาตรฐานทัดเทียมกับจังหวัดอื่นๆ โดยอาศัยความร่วมมือของบุคลากรทุกรดับทุกภาคส่วน ทั้งผู้บริหารองค์กรปกครองส่วนท้องถิ่น สถานศึกษา และสถานรับเลี้ยงเด็ก พ่อแม่ผู้ปกครอง ในการส่งเสริมสนับสนุนการดำเนินงานอย่างเข้มแข็งและต่อเนื่อง โดยมีเจ้าหน้าที่สาธารณสุขในพื้นที่เป็นผู้สนับสนุนความรู้และวิธีการดำเนินงาน รวมทั้งสร้างเครือข่ายการดำเนินงานร่วมกัน ทั้งนี้เพื่อส่งเสริมและสร้างการยอมรับของผู้ปกครองต่อศูนย์เด็กเล็ก/โรงเรียนระดับอนุบาล/สถานรับเลี้ยงเด็ก/สถานสงเคราะห์เด็กในอำเภอเมืองภูเก็ต

ตารางแสดง จำนวนศูนย์พัฒนาเด็กเล็ก/โรงเรียนระดับอนุบาล/สถานรับเลี้ยงเด็ก/สถานสงเคราะห์เด็ก อำเภอเมือง จังหวัดภูเก็ต ปี 2556

|  |  |
| --- | --- |
| รายการ | อำเภอเมืองภูเก็ต |
| จำนวน (แห่ง) | ร้อยละ |
| 1. ศูนย์พัฒนาเด็กเล็ก(สังกัดองค์ปกครองส่วนท้องถิ่น)(อบต. 20 เทศบาล 21 แห่ง)(ปิดปรับปรุง 1 แห่ง ) | 21 | 51.21 |
| 2. โรงเรียนระดับอนุบาล- สังกัดอปท.- สังกัดสปพ.- สังกัดการศึกษาพิเศษ- สังกัดเอกชน | 1215-16 | 63.1636.59-80.0 |
| 3. สถานรับเลี้ยงเด็ก | 18 | 62.29 |
| 4. สถานสงเคราะห์เด็ก | 2 | 66.67 |

ตารางแสดง จำนวนศูนย์พัฒนาเด็กเล็ก ที่ผ่านการประเมินตามมาตรฐานศูนย์เด็กเล็กน่าอยู่และศูนย์เด็กเล็กปลอดโรค อำเภอเมือง จังหวัดภูเก็ตปี 2556

|  |  |
| --- | --- |
| กิจกรรม | อำเภอเมืองภูเก็ต |
| จำนวน (แห่ง) | ร้อยละ |
| 1. ศูนย์พัฒนาเล็กน่าอยู่- ต้องปรับปรุง- ผ่านระดับพื้นฐาน- ผ่านระดับดี- ผ่านระดับดีมาก | 20171-2 | 85.05.0-10.0 |
| 2. ศูนย์เด็กเล็กปลอดโรค- ต้องปรับปรุง- ผ่านเกณฑ์ร้อยละ 80 | 20515 | 25.075.0 |

จากสภาพสังคมและเศรษฐกิจของอำเภอเมืองภูเก็ต ผู้ปกครองนิยมนำบุตรมาฝากเลี้ยงในศูนย์พัฒนาเด็กเล็ก/สถานรับเลี้ยงเด็กเพิ่มมาก เนื่องจากอยู่ใกล้บ้าน/ที่ทำงาน ลดภาระค่าใช้จ่ายในการจ้างพี่เลี้ยงเด็ก โดยในปัจจุบันศูนย์พัฒนาเด็กเล็กทุกแห่งจะมีองค์กรปกครองส่วนท้องถิ่นเข้ามาบริหารจัดการ และได้รับการสนับสนุนงบประมาณค่าใช้จ่าย ค่าอาหารกลางวัน เนื่องจากอำเภอเมืองภูเก็ตเป็นพื้นที่ในเขตเมืองจึงมีจำนวนเด็กที่เพิ่มขึ้นในทุกๆปีทำให้ศูนย์พัฒนาเด็กเล็กเติบโตไม่ทันที่จะรองรับจำนวนเด็กที่เพิ่มขึ้นได้ และในปี 2556 การดำเนินงานศูนย์เด็กเล็กน่าอยู่ปลอดโรค ได้บูรณาการเกณฑ์ทั้ง 2 เข้าด้วยกัน ทำให้ในเกณฑ์ศูนย์เด็กเล็กน่าอยู่ มีศูนย์เด็กไม่ผ่านเกณฑ์ขั้นพื้นฐานเพิ่มมากขึ้น เนื่องจากมีพื้นที่จำกัดและโครงสร้างอาคารสถานที่ไม่สามารถที่จะขยายเพิ่มเติมได้ ทำให้ศูนย์เด็กเล็กมีพื้นที่ใช้สอยและจำนวนส้วมไม่เพียงพอตามเกณฑ์มาตรฐานศูนย์เด็กเล็กน่าอยู่ปลอดโรค ทำให้ผลการประเมินศูย์เด็กเล็กคุณภาพระดับดีและดีมากลดลงจากร้อยละ 41.18 เหลือเพียงร้อยละ 10.00 โดยไม่ผ่านเกณฑ์ข้อห้องน้ำห้องส้วม (1 ที่/เด็ก 10-12 คน)ร้อยละ 85 ไม่ผ่านเกณฑ์ข้อพื้นที่ใช้สอยไม่เพียงพอ((เฉลี่ย 2 ตร.ม./เด็ก 1 คน)ร้อยละ 45 ไม่ผ่านเกณฑ์ข้อสถานที่เตรียม/ปรุงอาหารร้อยละ 20

ส่วนการประเมินตามมาตรฐานศูนย์เด็กน่าอยู่และศูนย์เด็กปลอดโรค ของโรงเรียนระดับอนุบาล/สถานรับเลี้ยงเด็ก/สถานสงเคราะห์เด็ก อยู่ระหว่างดำเนินการ

**3. การดำเนินการแก้ไขปัญหาศูนย์พัฒนาเด็กเล็กน่าอยู่ปลอดโรค**

3.1 การดำเนินงานศูนย์เด็กเล็กน่าอยู่ เนื่องจากปี 2556 พบว่า ศูนย์เด็กเล็กที่ไม่ผ่านเกณฑ์ตามมาตรฐานน่าอยู่ มีปัญหาด้านโครงสร้าง ซึ่งต้องอาศัยงบประมาณจากองค์กรปกครองส่วนท้องถิ่น เช่น โรงอาหาร ห้องส้วม เป็นต้น และศูนย์เด็กเล็กหลายแห่งได้รับความนิยม ทำให้มีผู้ปกครองนำเด็กไปฝากเลี้ยงจำนวนมาก ทำให้อัตราส่วนของจำนวนเด็กต่ออุปกรณ์และเครื่องใช้สอยไม่เพียงพอ จึงต้องอาศัยความร่วมมือกับองค์กรปกครองส่วนท้องถิ่นในการเร่งรัดในการดำเนินงานตามแผน ซึ่งองค์กรปกครองส่วนท้องถิ่นส่วนใหญ่ก็เล็กเห็นถึงความสำคัญและได้มีแผนการพัฒนาแบบบูรณาการ ทุกมาตรฐาน ซึ่งอาจจะต้องใช้เวลาเนื่องจากงบประมาณและการขยายสถานที่มีความจำกัด

3.2 การประเมินรับรองมาตรฐานศูนย์เด็กเล็กน่าอยู่และศูนย์เด็กเล็กปลอดโรค เพื่อเป็นศูนย์เด็กคุณภาพ ในขั้นต้น ได้จัดประชุมผู้ที่เกี่ยวข้อง ส่งแบบประเมินให้ประเมินตนเอง ปรับปรุงในส่วนที่มีปัญหา จัดเตรียมเอกสารและสิ่งต่างๆให้พร้อม นัดเจ้าหน้าที่เข้าประเมินตามแบบประเมิน โดยประเมินควบคู่กันทั้งงานศูนย์เด็กน่าอยู่ งานศูนย์เด็กปลอดโรค งานสุขาภิบาลอาหาร งานทันตสาธารณสุข และงานออกกำลังกาย และร่วมกับหน่วยงานภายนอกที่เกี่ยวข้อง

3.3 จังหวัดภูเก็ตได้บูรณาการโครงการศูนย์เด็กเล็กน่าอยู่และศูนย์เด็กเล็กปลอดโรค อาหารปลอดภัย เพื่อให้กิจกรรมการดำเนินงานในศูนย์เด็กเล็กเป็นไปในทิศทางเดียวกัน โดยเน้นผลลัพธ์ทั้ง 4 ด้าน โดยได้เพิ่มกลุ่มเป้าหมายในโรงเรียนระดับอนุบาล สถานรับเลี้ยงเด็ก และสถานสงเคราะห์เด็ก เพื่อให้ครอบคลุมกลุ่มเด็กปฐมวัยมากที่สุด มีการแต่งตั้งคณะกรรมการที่มาจากภาคีเครือข่ายทุกภาคส่วน ทั้งระดับตำบล อำเภอ และจังหวัด และมีการแลกเปลี่ยนข้อมูลระหว่างหน่วยงานที่เกี่ยวข้องเพื่อขับเคลื่อนงานร่วมกัน

3.4 มีการวิเคราะห์/รายงานสถานการณ์โรคและภัยสุขภาพที่เกี่ยวข้อง แจ้งแก่ศูนย์เด็กเล็ก/โรงเรียนระดับอนุบาล/สถานรับเลี้ยงเด็ก/สถานสงเคราะห์เด็ก/องค์กรปกครองส่วนท้องถิ่นและผู้ที่เกี่ยวข้อง ผ่านทางเอกสาร/ เว็ปไซด์/จดหมายอิเล็กทรอนิค/อื่นๆ เพื่อการบริหารจัดการตามมาตรฐานน่าอยู่ปลอดโรค

3.5 จัดประชุม/อบรม/สัมมนา เพื่อพัฒนาศักยภาพเครือข่ายครู/ผู้ดูแลเด็ก/หน่วยงานและผู้ที่เกี่ยวข้อง ในการส่งเสริมสุขภาพป้องกันควบคุมโรค และ พัฒนาการดำเนินงานตามมาตรฐานน่าอยู่ปลอดโรคโดยสำนักงานสาธารณสุขจังหวัดภูเก็ตเป็นผู้ดำเนินการ

|  |  |  |  |  |
| --- | --- | --- | --- | --- |
| กิจกรรม | กลุ่มเป้าหมาย | จำนวน | วันเดือนปี | สถานที่ |
| 1. จัดประชุม/อบรมการพัฒนามาตรฐานน่าอยู่ปลอดโรคสำหรับเด็กก่อนปฐมวัย/เด็กปฐมวัย จ.ภูเก็ต ปี 2556 จำนวน 2 รุ่น | ครู ครูผู้ดูแลเด็กและพี่เลี้ยงเด็ก | 450 คน | 1–2 พ.ค. 56 | โรงแรมเมโทรโพลภูเก็ต |
| 2. จัดอบรมเชิงปฏิบัติการ”พัฒนาเครือข่ายครูและผู้ดูแลเด็กในการเฝ้าระวังป้องกันควบคุมโรคและภัยสุขภาพ”  | ครูอนามัยและผู้ดูแลเด็ก  | 150 คน | 10 พ.ค. 2556  | ศาลาประชาคม |

 3.6 จัดหา/ขอสนับสนุน/สนับสนุน งบประมาณ คู่มือการดำเนินงาน เอกสาร สื่อและวัสดุอุปกรณ์ต่างๆ เพื่อสนับสนุนการดำเนินงานตามมาตรฐานน่าอยู่ปลอดโรค

 3.7 พัฒนาและปรับปรุงระบบ/กิจกรรมการรายงานเฝ้าระวังป้องกันควบคุมโรคของศูนย์เด็กเล็ก/โรงเรียนระดับอนุบาล/สถานรับเลี้ยงเด็ก/สถานสงเคราะห์เด็ก/องค์กรปกครองส่วนท้องถิ่นและผู้ที่เกี่ยวข้อง โดยมีระบบการเชื่อมต่อข้อมูล